**DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE**

2021 m. vasario 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Lietuvos Respublikos sveikatos priežiūros įstaigų įstatymo 36 straipsnio 3 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu patvirtintu Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės (toliau – Savivaldybė) taryba nusprendžia:

1. Perduoti laikinai, 99 metams, viešajai įstaigai Rokiškio rajono ligoninei, kodas 173224274, buveinės adresas: V. Lašo g. 3, LT-42106, Rokiškis, savivaldybei nuosavybės teise priklausantį ilgalaikį materialųjį turtą – universalų stacionarų rentgeno diagnostikos medicinos priemonę (prietaisą) (Kinija, GE Healthcare, Optima XR646 HD), kurios bendra įsigijimo vertė 2021 m. sausio 31 d. – 194568,00 Eur, bendra likutinė vertė – 194568,00 Eur, turto registravimo grupė – 1205300, turto finansavimo šaltinis – valstybės biudžeto lėšos, valdyti, naudoti ir disponuoti juo patikėjimo teise bei apskaityti įstaigos balanse. Turtas skirtas tik savivaldybės funkcijai – pirminei asmens ir visuomenės sveikatos priežiūrai.
2. Pritarti savivaldybės turto, išdėstyto 1 punkte, savivaldybės ilgalaikio kilnojamo turto patikėjimo sutarčiai (toliau – Patikėjimo sutartis) (pridedama).
3. Įgalioti savivaldybės administracijos direktorių, jam nesant – savivaldybės administracijos direktoriaus pavaduotoją, pasirašyti turto nurodyto 1 punkte Patikėjimo sutartį.
4. Skelbti sprendimą teisės aktų registre ir savivaldybės interneto svetainėje [www.rokiskis.lt](http://www.rokiskis.lt).

Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Kristina Tūskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TURTO PERDAVIMO LAIKINAI VALDYTI, NAUDOTI IR DISPONUOTI JUO PATIKĖJIMO TEISE“ AIŠKINAMASIS RAŠTAS**

2021 m. vasario 2 d.

Rokiškis

**Parengto sprendimo projekto tikslai ir uždaviniai.**

Perduoti, laikinai 99 metams, Rokiškio rajono savivaldybei (toliau – Savivaldybė) nuosavybės teise priklausantį turtą valdyti, naudoti ir disponuoti juo patikėjimo teise Rokiškio rajono ligoninei.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymo 16 straipsnio 2 dalies 26 punktas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalis, Lietuvos Respublikos sveikatos priežiūros įstaigų įstatymo 36 straipsnio 3 dalis, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašas patvirtintas Rokiškio rajono savivaldybės tarybos 2020 m. gegužės 29 d. sprendimu Nr. TS-157 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“ (toliau – Tvarkos aprašas).

**Sprendimo projekto esmė.**

Savivaldybės administracija įvykdė viešąjį pirkimą ir įsigijo ilgalaikį materialųjį turtą – universalų stacionarų rentgeno diagnostikos medicinos priemonę (prietaisą) (Kinija, GE Healthcare, Optima XR646 HD).

LR vietos savivaldos įstatyme nustatyta savivaldybės savarankiškoji funkcija – pirminė asmens ir visuomenės sveikatos priežiūra. Lietuvos Respublikos sveikatos priežiūros įstaigų įstatyme nustatyta, kad savivaldybė jai nuosavybės teise priklausantį ilgalaikį materialųjį turtą savivaldybės tarybos nustatyta tvarka perduoda savivaldybių viešosioms įstaigoms patikėjimo teise pagal patikėjimo sutartį. Sprendimą dėl savivaldybės turto perdavimo patikėjimo teise priima savivaldybės taryba. Tokiame sprendime turi būti nurodyta savivaldybės institucija ar įstaiga, įgaliota sudaryti savivaldybės turto patikėjimo sutartį.

Atsižvelgiant į nurodytą teisinį reguliavimą parengtas Savivaldybės tarybos sprendimas bei Savivaldybės ilgalaikio kilnojamo turto patikėjimo sutarties projektas.

Siūloma VšĮ Rokiškio rajono ligoninei perduoti Savivaldybės turtą 99 metams savivaldybės funkcijai – pirminei asmens ir visuomenės sveikatos priežiūrai.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktų nuostatų, rajono gyventojams užtikrinamos kokybiškos rentgeno paslaugos.

**neigiamos** – nebus.

**Kokia sprendimo nauda Rokiškio rajono gyventojams.**

Kokybiškos asmens sveikatos priežiūros paslaugos.

**Finansavimo šaltiniai ir lėšų poreikis**.

Sprendimo įgyvendinimui papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Kristina Tūskienė |